
Studenții, cadrele didactice și cercetătorii Universității din București sunt invitați să aplice pentru o bursă de studiu sau de cercetare în străinătate pentru anul universitar 2022-2023, oferită de alte state în baza documentelor de colaborare bilaterală sau în mod unilateral. Apelul la candidaturi este lansat de Ministerul Educației, prin Agenția de Credite și Burse de Studii.
Bursele se adresează studenților, cadrelor didactice și cercetătorilor, precum și elevilor din România și vizează atât studiile universitare de licență / de masterat / de doctorat, cât și eventuale stagii de cercetare și specializare (cu durate cuprinse între 3 și 10 luni) și cursuri de vară.
Persoanele care doresc să obţină o bursă de studii în străinătate oferită de Ministerul Educaţiei, prin Agenția de Credite și Burse de Studii, trebuie să participe la concursurile naţionale pentru acordarea burselor de studii în străinătate.
Informațiile privind oferta educațională aferentă programului curent de burse, condițiile de eligibilitate, termenele limită de transmitere a dosarelor, numărul și tipul burselor oferite, modele de documente necesare întocmirii dosarului de candidatură pe site-ul Agenției de Credite și Burse de Studii, la secțiunea Burse / Acord bilateral. 
De asemenea, reprezentanții Agenției de Credite și Burse de Studii pot fi contactați la adresa de e-mail burse@roburse.ro și la numărul de telefon 021.310.19.05.
Candidații sunt rugați să consulte înainte și după efectuarea stagiului de bursă site-ul Centrului Național de Recunoaștere și Echivalare a Diplomelor pentru informații privind echivalarea diplomelor de studii obținute.

Program de burse de cercetare în Italia

Totodată, până miercuri, 3 noiembrie 2021, masteranzii și doctoranzii UB, cât și persoanele care dețin o diplomă de doctor în științe / artă obținută în țară sau în străinătate pot să își depună candidaturile pentru bursele de cercetare și formare postuniversitară și postdoctorală

„Vasile Pârvan” la Accademia di   Romania din Roma și „Nicolae Iorga” la Istituto Romeno di Cultura e Ricerca Umanistica din Veneția.
Formularul de înscriere poate fi completat și descărcat de aici. Mai multe informații despre program pot fi consultate aici. 



